laion/Wikipedia-Exotic huggingface dataset:
הקוס והסוואן

הקוס והסוואן, נוף החקלאות והמרעה הים-תיכוני (בצרפתית: Les Causses et Les Cévennes, paysage culturel de l'agro-pastoralisme méditerranéen; באנגלית: The Causses and the Cévennes, Mediterranean agro-pastoral Cultural Landscape) הוא אתר מורשת עולמית של אונסק"ו שנמצא בצרפת. אתר המורשת העולמית הוא אזור הררי עם עמקים צרים רבים. עמקים אלו מתאימים פסטוראלית, אם כי גרועים לתושבי האזור. כתוצאה מכך, הנוף של הקוס והסוואן התפתח עם הזמן, והוא משקף את כל סוגי המערכות האגרו-פסטורליות הים-תיכוניות. ניתן למצוא באזור עדויות רבות של התפתחות האזור. האתר היה מועמד להיכנס לרשימת אתרי המורשת העולמית של אונסק"ו מ-2002, והוא נרשם לרשימה זו ב-2011 על ידי הוועדה למורשת עולמית (אנ') במושב ה-35 בפריז, צרפת. האתר נכתב על בסיס קריטריון (iii), ”הנושא [מהווה] עדות ייחודית למסורת תרבותית”, מאחר שהוא מהווה דוגמה יוצאת מן הכלל לאגרו-פסטורליה ים תיכונית, וקריטריון (v), ”דוגמה יוצאת מן הכלל לאינטראקציה אנושית עם הסביבה”, כשהנוף מדגים את הדרך שבה המערכת התפתחה במשך אלפי שנים. מדיה וקבצים בנושא הקוס והסוואן בוויקישיתוף אתר האינטרנט הרשמי של הקוס והסוואן (בצרפתית) "הקוס והסוואן, נוף החקלאות והמרעה הים-תיכוני" "הקריטריונים לבחירה" "The Causses and the Cévennes, Mediterranean agro-pastoral Cultural Landscape". World Heritage Convention. ארכיון מ-2020-10-07. נבדק ב-2020-10-08. "The Criteria for Selection". World Heritage Convention. ארכיון מ-2016-06-12. נבדק ב-2020-10-08. "Evaluation of Cultural Properties WHC-06/30.COM/INF.8B.1" (PDF). World Heritage Convention. ארכיון (PDF) מ-2020-08-05. נבדק ב-2020-10-08. Evaluation of Cultural Properties WHC-06/30.COM/INF.8B.1, pg. 100. (ארכיון) "Report on Decisions 33COM 8B.3, Decision: 33 COM 8B.32" (PDF). World Heritage Convention. ארכיון (PDF) מ-2020-06-22. נבדק ב-2020-10-08. "'Les Causses et les Cévennes paysage Culturel de l'agro-pastoralisme méditerranéen: Candidature à l'inscription sur la liste du patrimoine mondial de l'UNESCO'" (PDF). World Heritage Convention. ארכיון (PDF) מ-2020-07-05. נבדק ב-2020-10-08.
רב עינא (אמורא)

רב עינא היה אמורא בדור השני לאמוראי בבל. חברו ובן-מחלוקתו של רב יהודה, אשר יחדיו נקראו בתלמוד "סבי דפומבדיתא" (זקני ישיבת פומבדיתא). מעמדו הרם ניכר גם מהעובדה כי היה דורש בפתחו של ראש הגולה. נזכר מספר פעמים בתלמוד. נחלק עם רב יהודה האם החגיגה בבית המקדש בחג סוכות נקראה "שמחת בית השואבה" או "שמחת בית החשובה". בגמרא מוזכר חכם בשם "רב עינא סבא", שנשא ונתן עם רב נחמן. ייתכן שהוא אותו רב עינא. רב עינא סבא מסר שמועה בענייני אגדה: שמונה נביאים והם כהנים יצאו מרחב הזונה, ואלו הן: נריה, ברוך ושריה, מחסיה, ירמיה, חלקיה, חנמאל, ושלום — תלמוד בבלי, מסכת מגילה, דף י"ד, עמוד ב' בתלמוד מסופר, לאחר שדרש כי השוחט בשבת לחולה משום פיקוח נפש צריך לכסות את דמו, אמר רבה או רבינא כי דבר זה הוא שיבוש, וכי יש "לישמטוה לאמוריה מיניה", כלומר לחתוך את לשונו שאמרה דבר זה. הרב אהרן הימן מפקפק בכך שרבה או רבינא, שהיו צעירים מרב עינא בהרבה, יאמרו ביטוי כה חריף כלפיו, ולכן מעלה השערה שזו סוגיה סבוראית ומדובר ברב עינא הסבורא ובחברו רבינא בר אומציא. נוסף למקומות אלו, נזכר רב עינא עוד פעמים נוספות בתלמוד כשהקשה קושיה, כשהביא אסמכתא מפסוק לדין, וככששאל שאלה בהלכות נזיקין שלא הוכרעה ונותרה ב"תיקו" הרב אהרן הימן, "רב עינא", תולדות תנאים ואמוראים, לונדון, תר"ע, חלק ג, עמוד 981, באתר היברובוקס ראו תלמוד בבלי, מסכת סנהדרין, דף כ"ו, עמוד ב',תלמוד בבלי, מסכת מגילה, דף י"ד, עמוד ב', ותלמוד בבלי, מסכת סוכה, דף נ', עמוד ב'. תלמוד בבלי, מסכת סנהדרין, דף י"ז, עמוד ב' תלמוד בבלי, מסכת חולין, דף פ"ד, עמוד ב'. תלמוד בבלי, מסכת סוכה, דף נ', עמוד ב' תלמוד בבלי, מסכת פסחים, דף פ"ח, עמוד א' ובציטוט ממסכת מגילה להלן כך משער היימאן. השערה זו מקבלת חיזוק מהעובדה שדברי רב עינא סבא מוזכרים לצד דברי רב יהודה. ייתכן שהכינוי "סבא" נובע מכך שהוא היה בן דורו המבוגר של רב נחמן, ולכן ביחס אליו היה זקן, או בשל היותו מ"סבי דפומבדיתא" בדפוסים הנוסח הוא רבה, אך בחלק מכתבי היד הנוסח הוא רבינא, ראו בדקדוקי סופרים במקום. כך לפי פירוש רש"י. פירוש נוסף שהביא רש"י הוא שהכוונה היא להעביר את האמורא שלו שאמר את הדברים. הרב אהרן הימן פירש שהכוונה היא להחזיר, כלומר לתקן, את דברי רב עינא. הרב ראובן מרגליות מפרש שהכוונה היא להסיר ממנו את גלימת החכמים (מחקרים בדרכי התלמוד). הרב אהרן הימן, "רב עינא", תולדות תנאים ואמוראים, לונדון, תר"ע, חלק ג, עמוד 982, באתר היברובוקס. למשל תלמוד בבלי, מסכת ראש השנה, דף כ"ז, עמוד א': "מתיב רב עינא..." תלמוד בבלי, מסכת סוכה, דף מ"ח, עמוד ב' ותלמוד בבלי, מסכת מועד קטן, דף כ"א, עמוד א'. תלמוד בבלי, מסכת בבא קמא, דף י"ט, עמוד ב'.
שמורת פארק הלס

שמורת פארק הלֵס היא שמורת טבע בנגב המערבי, המשתרעת של שטח של 40,600 דונם, בין חצרים, צאלים ואופקים. השמורה כוללת את מישורי הלס שאפיינו בעבר שטחים גדולים מאוד בנגב וכיום כמעט נעלמו לחלוטין מנוף המדבר בישראל. הפארק מקיף את בסיס חצרים ומכיל מספר אתרים מרכזיים: בורות מים, מחצבה רומית וכפר חרב בשם חרבת חשיף. חלק מרכזי מהשטחים בצפון הנגב ובנגב המערבי הם מישורי לס, כלומר צורת נוף נמוכה וחלקה שמורכבת בעיקר ממשקעי טין. מישורי הלס שבפארק הם חלק ממישורי הלס האחרונים בנגב שלא נעלמו, אך גם הם סובלים מבעיות רבות אשר בראשן כמות עצומה של עדרי צאן הפוקדים אותם באביב. התנאים שמתקיימים במישורי הלס מאפשרים את קיומם של מערכת אקולוגית מפותחת בשטחי שמורת פארק הלס ומגוון ביולוגי עשיר. בין בעלי החיים שגדלים בשמורה ניתן לציין את קיפוד החולות, שנונית באר-שבע, לטאה אנדמית לישראל שחיה רק במישורי וגבעות הלס של הנגב, ואת הירבוע הגדול, מין מכרסם ממשפחת הירבועיים. עוף נוסף שחי בשמורה הוא רץ מדבר אשר נדד לשטחי השמורה לאחר ששטחי המחיה שלו עובדו לצורכי חקלאות. בחודשי הקיץ נודדות אל השמורה גם חוברות מדבריות. בשל כך, לפני יותר מ-20 שנה נודע האזור בשם "ארץ החוברות". חוברה מדברית שנונית באר-שבע ירבוע גדול רץ מדבר קיפוד חולות הצמחייה בשטח השמורה מועטה משום שבשכבת הקרקע העליונה מתפתחים קרומי קרקע המונעים חלחול של מים לתוך השכבות התחתונות של הקרקע. קרומי הקרקע מתפתחים כתוצאה של יחסי גומלין בין גרגירי הלס לבין ציאנו-בקטריות. יחד עם זאת, עצים המותאמים מבנית, פיזיולוגית והתנהגותית לתנאים המתקיימים במישורי הלס, כמו שיטה סלילנית ושיזף מצוי, מצליחים להתקיים בשטחי השמורה. שיטה סלילנית שיזף מצוי שמורת פארק הלס, טבע ונופים בישראל דן לביא, עפ"י חוקי הטבע: ארבע שמורות חדשות בישראל, באתר ישראל היום, 4 ביולי 2017 פארק הלס, באתר הארץ, 15 באוגוסט 2007 עמית מנדלסון, נא להכיר: פארק הלס - שמורת טבע חדשה בנגב, בשביל הארץ, נובמבר 2017 ד"ר גיא רותם ואיתן רומם, צפון הנגב בדגש מישורי הלס, מכון דש"א - דמותה של ארץ יער חצרים - דרך הפסלים, באתר קרן קיימת לישראל
תאודוסיוס השלישי, קיסר האימפריה הביזנטית

תאודוסיוס השלישי (ביוונית עתיקה: Θεοδόσιος Γ) היה קיסר האימפריה הביזנטית בין מאי 715 למרץ 717. תאודוסיוס נולד בסוף המאה ה-7, בטרם עלייתו לשלטון הוא היה אוסף מיסים עבור הכתר הביזנטי וישב בעיר אדרמיטיום (אדרמיט בטורקיה Edremit). כוון חייו השתנה בשנת 715 כאשר כוחות הצי הביזנטי וחיל המצב של הפרובינציה התמרדו כנגד אנסטסיוס השני, קיסר האימפריה הביזנטית ומינו את תאודוסיוס לעמוד בראש המורדים כקיסר. הוא עמד בראש צבאות המורדים כוחות המורדים שעלו על קונסטנטינופול. בנובמבר 715, לאחר שישה חודשים של מצור על קונסטנטינופול, נכנסו המורדים לעיר כמנצחים ולאחר מספר חודשים נוספים אנסטסיוס הסכים לצאת לגלות למנזר בתסליה בתמורה להבטחת ביטחונו וחייו. עם זאת למרות ניצחונם של המורדים וכניעתו של אנסטסיוס, תאודוסיוס לא הצליח להטיל את מרותו על חלקים גדולים מהאימפריה ומפקדים צבאיים של אנטוליה, לאון האיסורי וארמניה ארטבסדוס יצאו בגלוי כנגדו, שהיה אחראי על גזרת ארמניה, להפיל את תאודוסיוס. לארטבסדוס הובטחו, בתמורה, אירוסין עם בתו של לאון השלישי, אנה. על מנת להבטיח את הצלחתו קשר לאון עם השליטים המוסלמיים של בית אומאייה, בעוד תאודוסיוס חיזק את שורות חייליו והבטיח את עורפו על ידי ברית עם הבולגרים שבתמורה קיבלו אחיזה בתרקיה וזגוריה והבטחה לתשלום מס שנתי. ב-25 במרץ 717 החל ליאון את המהלך כנגד תאודוסיוס וצבא המורדים התקדם אל קונסטנטינופול, בדרך הם הטילו מצור כבשו את ניקומדיה ושבו את בנו של תאודוסיוס. על פי עצת הפטריארך והסנאט הביזנטי החל תאודוסיוס במשא ומתן עם המורדים ובסיכומו של דבר, תחת איום על חיי בנו, החליט לוותר על כסאו ולהכיר בליאון כקיסר האימפריה. ליאון נכנס לקונסטנטינופול כמנצח ביום 25 במרץ 717. תאודוסיוס ובנו הורשו לצאת לגלות למנזר, תאודוסיוס התמנה לבישוף של אפסוס. תאודוסיוס נפטר אולי ב-754. מדיה וקבצים בנושא תאודוסיוס השלישי, קיסר האימפריה הביזנטית בוויקישיתוף תאודוסיוס השלישי, קיסר האימפריה הביזנטית, באתר אנציקלופדיה בריטניקה (באנגלית) תאודוסיוס השלישי, קיסר האימפריה הביזנטית, באתר "Find a Grave" (באנגלית)
פרפרים (פירושונים)

האם התכוונתם ל... פרפראים – סדרת חרקים בעלי גלגול מלא (ראו גם קטגוריה:פרפראים) פרפרים – קבוצה מונופילטית בסדרת הפרפראים פרפרים (סרט) – סרט קולנוע צרפתי משנת 2002 פרפרים (שיר של אורי בנאי) – שיר של אורי בנאי פרפרים (שיר של כרקוקלי) – שיר של כרקוקלי פרפרים (שיר של אליעד) – שיר של אליעד נחום פרפר (פירושונים)
קרחון דולק

קרחון דולק (באנגלית: Dålk Glacier) הוא קרחון באזור חוף אינגריד כריסטנסן, בארץ הנסיכה אליזבת שבאנטארקטיקה. אורכו של הקרחון 15 קילומטרים. הקרחון נשפך אל מפרץ פרידז בין גבעות לארסמאן ונקודת סטיינס. שיא גובהו של הקרחון 93 מטרים מעל פני הים. הקרחון מופה על ידי קרטוגרפים נורווגיים, בהתסס על תצלומי אוויר שצולמו על ידי משלחת לארס כריסטנסן בעונת המחקר (הקיץ האנטארקטי) 1936–1937. שמו של הקרחון ניתן לו בשנת 1952, על ידי ג'ון ה. רוסקו (John H. Roscoe), במיפוי שערך בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה, שנערך בעונת המחקר (הקיץ האנטארקטי) 1946–1947; ועל ידי משלחת החקר האנטארקטית הלאומית של אוסטרליה (ANARE). הקרחון נקרא על שם האי דולק, המצוי בשפך הקרחון. מתחת לפני הקרחון היה חלל שנפחו 885,000 מטר מעוקב. ב-30 בינואר 2017 התמוטטו פני הקרחון. ההתמוטטות יצרה חלל של 40,000 מטר מעוקב, שעומקו 43 מטרים. ההתמוטטות נגרמה עקב מי קרחונים נמסים, שזרמו מאגם בולדר. • Florinsky, Igor & Bliakharskii, D. (2019), The 2017 catastrophic subsidence in the Dålk Glacier, East Antarctica: Unmanned aerial survey and terrain modelling, Remote Sensing Letters. 10. 333–342. 10.1080/2150704X.2018.1552810 קרחון דולק באתר הסקר הגאולוגי של ארצות הברית קרחון דולק באתר הגאזט האנטארקטי של ממשלת אוסטרליה קרחון דולק באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון דולק קרחון דולק באתר לונלי פלאנט מפת אזור קרחון דולק קרחון דולק באתר mindat מזג אוויר נוכחי מעודכן בקרחון דולק תחזית מזג אוויר עדכנית ארוכת טווח עבור קרחון דאלק גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי מידע היסטורי ראו המאמר "The 2017 catastrophic subsidence in the Dålk Glacier, East Antarctica: Unmanned aerial survey and terrain modelling" בפסקת "לקריאה נוספת".
פרדריק תסיגר, הוויקונט מצ'למספורד

פְרֶדְרִיק ג'ון נאפייר תֶסִיגֶר, הוויקונט הראשון מצֶ'לְמְסְפוֹרְד (באנגלית: Frederic John Napier Thesiger, 1st Viscount Chelmsford;‏ 12 באוגוסט 1868 – 1 באפריל 1933) היה מדינאי בריטי אשר שימש מושל קווינסלנד בין 1905–1909, מושל ניו סאות' ויילס בין 1909–1913 והמושל הכללי של הודו בין השנים 1916–1921, בזמן מלחמת העולם הראשונה ושיאה של האימפריה הבריטית. תסיגר נולד כבן למעמד האצולה שהקנה לו אביו, פרדריק תסיגר, הברון השני מצ'למספורד. תסיגר נודע בכישורי הניהול שלו ובמסגרת רפורמות שנעשו עם מזכיר המדינה להודו, אדווין מונטגיו, השניים הביאו לרפורמה ויצירת מסגרות של ממשל עצי בהודו הבריטית אשר נודעו כסדרת רפורמות מונטגיו–צ'למספורד. בעודו מושלה של הודו תמך בשיתוף מורחב של צבא הודו הבריטית במסגרת מלחמת העולם הראשונה עד שזה השתתף במערכה במסופוטמיה ובקרב מגידו אשר ראה את קריסת צבא האימפריה העות'מאנית. בעת טבח אמריטסר רבים הביעו דעה כי ממשלת הראג' לא פעלה במהירות מספקת אל מול הטבח ועל כן ממשלתו של תסיגר החלה להיחלש עם המחאות על הפעולה כמו גם על הפסד במלחמה שהביאה לאיבוד המנדט באפגניסטן בשנת 1919 (ראו את המלחמה האנגלו-אפגנית השלישית) ותחילת פעולות לאומיות של הקונגרס הלאומי ההודי ומהטמה גאנדי. מאוחר יותר לאחר ירידתו ממושלות הודו שירת זמן קט כלורד הראשון של האדמירליות בממשלתו של רמזי מקדונלד ולבסוף שירת כסוכן-גנרל של ניו סאות' ויילס עד אשר יצא לגמלאות ולבסוף נפטר בשנת 1933. מדיה וקבצים בנושא פרדריק תסיגר, הוויקונט מצ'למספורד בוויקישיתוף פרדריק תסיגר, הוויקונט מצ'למספורד, באתר אנציקלופדיה בריטניקה (באנגלית)
ארט פופ

ארט פופ (נכתב גם כארט-פופ או ארטפופ) הוא סגנון מוגדר באופן חופשי של מוזיקת פופ המושפע מהאינטגרציה של פופ-ארט בתרבות גבוהה ונמוכה, ומדגיש את מניפולציה של סימנים, סגנון ומחווה על פני הביטוי האישית. אמני פופ ארט עשויים להיות מושפעים מגישות פוסט-מודרניות או תיאוריות אמנות וכן מצורות אמנות אחרות, כגון אופנה, אמנות יפה, קולנוע וספרות אוונגרדית. הם עשויים לסטות מקהלי פופ מסורתיים ומוסכמות מוזיקת רוק, במקום זאת לחקור רעיונות כמו מעמדו של פופ כאמנות מסחרית ושאלות של אותנטיות היסטורית. החל מאמצע שנות ה-60, מוזיקאי פופ בריטים ואמריקאים כמו בריאן וילסון, פיל ספקטור והביטלס החלו לשלב בהקלטותיהם את רעיונות תנועת הפופ-ארט. מוזיקאי פופ לאמנות אנגלית שאבו מלימודי בית הספר לאמנות, בעוד שבאמריקה הסגנון נבע מהשפעתו של אמן הפופ אנדי וורהול והלהקה המסונפת "הוולווט אנדרגראונד", וגם הצטלב עם תנועת הזמר והיוצר של המוזיקה העממית. הסגנון הגיע ל"תור הזהב" שלו בשנות השבעים בקרב אמני רוק גלאם כמו דייוויד בואי ורוקסי מיוזיק, שחיבקו תיאטרליות ותרבות פופ זרוקה. המסורות של ארט פופ נמשכה בסוף שנות השבעים והשמונים באמצעות סגנונות כמו פוסט-פאנק וסינת'פופ, כמו גם הסצנה הרומנטית הבריטית החדשה, והתפתחו עוד עם אמנים שדחו את כלי הנגינה ומבנה הרוק המקובלים לטובת סגנונות דאנס והסינתיסייזר. בשנות ה-20 של המאה ה-20 התפתחו מגמות חדשות של פופ ארט, כמו אמני היפ הופ המתבססים על אמנות חזותית ואמני וייפורווייב, החוקרים את רגישות הקפיטליזם העכשווי והאינטרנט. ארט פופ שואב את פירוק הפוסט-מודרניזם של הגבול התרבותי הגבוה נמוך ובוחן מושגים של מלאכת יד ומסחר. הסגנון מדגיש את מניפולציה של סימנים על פני ביטוי אישי, תוך התבססות על אסתטיקה של היומיום והחד-פעמי, בהבחנה למסורת הרומנטית והאוטונומית המגולמת על ידי ארט רוק או רוק מתקדם. הסוציומיקולוג סיימון פרית הבחין את הניכוס של אמנות למוזיקת פופ כבעלי דאגה מסוימת בסגנון, מחווה ושימוש אירוני בתקופות וז'אנרים היסטוריים. מרכזי הספקים המסוימים של הסגנון היו תפישות העצמי כיצירת בנייה ומלאכות, וכן התעסקות בהמצאת מונחים, דימויים, תהליך והשפעה. ניק קולמן של האינדיפנדנט כתב: "ארט-פופ עוסק בחלקו בגישה ובסגנון; אך למעשה מדובר באמנות. זוהי דרך, אם תרצה, להפוך פורמליזם טהור למקובל מבחינה חברתית בהקשר פופ. תאורטיקן התרבות מארק פישר כתב כי הפופ האומנותי התפתח מתוך המשולש של פופ, אמנות ואופנה. פרית מצהיר כי זה היה "פחות או יותר" בהשראה ישירה מפופ ארט. . לדברי המבקר סטיבן הולדן, פופ ארט מתייחס לעיתים קרובות לכל סגנון פופ השואף בכוונה לערכים הפורמליים של מוזיקה ושירה קלאסית, אם כי יצירות אלה משווקות לרוב על ידי אינטרסים מסחריים ולא יצירות תרבותיות ממוסדות. סופרי העיתון העצמאי וה"פייננשל טיימס" ציינו את ניסיונות מוזיקת הפופ האמנותית להרחיק את קהליה מהציבור הרחב. רוברט כריסטגאו כתב ב"ווילג' וויס" בשנת 1987 כי תוצאות הארט פופ "כשקסם האומנות מתעצם ונכנס עד שהוא הופך לאובססיה אסתטית". Frith 1989, p. 116, 208. Bannister 2007, p. 184. Buckley 2012, p. 21. Fisher 2014, p. 5. Fisher, Mark (7 בנובמבר 2007). "Glam's Exiled Princess: Roisin Murphy". Fact. London. אורכב מ-המקור ב-10 בנובמבר 2007. נבדק ב-23 בנובמבר 2015. {{cite journal}}: (עזרה) Holden, Stephen (28 בפברואר 1999). "MUSIC; They're Recording, but Are They Artists?". הניו יורק טיימס. נבדק ב-17 ביולי 2013. {{cite news}}: (עזרה) Frith & Horne 2016, pp. 113–114. Frith & Horne 2016, p. 74. 015.
Let's Work Together: The Best of Canned Heat

Let's Work Together: The Best of Canned Heat הוא אלבום אוסף של קנד היט, שיצא בשנת 1989. רוב השירים באלבום זה יצאו בחמשת האלבומים הראשונים של הלהקה בין 1966 ל-1970. "The Chipmunk Song" היה סינגל חג מולד שאינו נכלל באלבום משנת 1968 ו-"Rockin' with the King" הוא מהוצאה מאוחרת יותר, Historical Figures and Ancient Heads מ-1972. ואכן, האלבום מציג את הלהקה בצורתה 'הקלאסית'. מידע על האלבום Let's Work Together: The Best of Canned Heat באתר AllMusic ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
נאו-פסיכדליה

נאו-פסיכדליה היא סוגה של מוזיקה פסיכדלית שמקורה בשנות ה-70. הסוגה התפתחה בתחילה מהפוסט-פאנק הבריטי, והוכר שם בכינוי acid punk. אמנים שתרמו להתפתחות הנאו-פסיכדליה שאבו השראה מהמוזיקה הפסיכדלית של שנות השישים. אחרי הפוסט-פאנק, התפתחה הנאו פסיכדליה לתנועה רחבה ובינלאומית יותר של אמנים, שפיתחו צלילים וטכניקות חדשים ברוח הרוק הפסיכדלי. נאו-פסיכדליה עשויה לכלול גם השפעות של פופ פסיכדלי. גל של רוק אלטרנטיבי בריטי בתחילת שנות ה-90 הוליד את הדרים פופ ואת הינג. אומנים נאו-פסיכדלים השאילו מגוון אלמנטים ממוזיקה פסיכדלית משנות השישים. חלק חיקו את הפופ הפסיכדלי של להקות כמו הביטלס ולהקת פינק פלויד בראשית דרכה; אחרים הושפעו מהבירדס. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
הודא סולטאן

הודא סולטאן (בערבית: هـدى سلطان; 15 באוגוסט 1925 – 5 ביוני 2006) הייתה שחקנית וזמרת מצרית. ידועה בעיקר בתור תפקידי האם שגילמה בקולנוע ובטלוויזיה המצריים. סולטאן קיבלה פרסים רבים, במיוחד בגין מחזות זמר בהם שיחקה תפקידים משניים. במשך 56 שנות הקריירה שלה שיחקה במאות סרטים. סולטאן נולדה ב-15 באוגוסט 1925 בעיר הכפרית טנטא למשפחה ממעמד נמוך. השלישית מבין חמישה אחים, כאשר אחד מאחיה היה האמן הנודע מוחמד פווזי. שם הלידה שלה היה "בהיגה עבד אל-עאל", אך היא אימצה את השם "הודא סולטאן" בהמלצת מפיקים מהקולנוע המצרי שטענו ששם הלידה שלה נשמע כפרי מדי. סולטאן נישאה חמש פעמים. אישה הראשון, מוחמד נאגוויב, היה פקיד ממשלה חשוב שלא הסכים לסטטוס התהילה של אשתו ולכן התגרש ממנה זמן קצר לאחר שיצא הסרט הראשון בו שיחקה. אישה השני היה מפיק קולנוע מצרי ואישה השלישי היה פואד אל-אטרש, אחיו של הזמר פריד אל-אטרש. היא התגרשה מאל-אטרש כדי להינשא לשחקן המוביל פריד שאווקי. לאחר מכן התחתנה עם הבמאי חסן עבד אל סלאם. לסולטאן נולדה בת אחת מאישה הראשון, ושתי בנות מאישה הרביעי, שאחת מהן, נאהד, מפיקת קולנוע. הנכדה שלה, נאהד א-סבאעי, היא שחקנית. בשנת 2006 נפטרה סולטאן בגיל 81, לאחר מאבק עם סרטן הריאה, בבית החולים דאר אל-פואד שבשישה באוקטובר. בשנת 1950, כיכבה סולטאן בסרט הראשון שלה, "סת אל-חסן" (אשת היופי). לאחר מכן התחתנה עם שאווקי, וביחד היו צמד ששיחק יחד בסרטים רבים. חלק מהסרטים המפורסמים בהם שיחקה הם: "אל-פתוואה" (הבריון), "אמראה פי אל-טאריק" (אישה בכביש), "שי פי סדרי" (משהו בליבי), "אל-איחתיאר" (הבחירה), ו-"אל-וודאע בונבארת" (להתראות בונפרטה). מדיה וקבצים בנושא הודא סולטאן בוויקישיתוף הודא סולטאן, במסד הנתונים הקולנועיים IMDb (באנגלית) "Leading Egyptian actress dies". Al Jazeera. 6 ביוני 2006. נבדק ב-9 באוקטובר 2020. {{cite web}}: (עזרה) "Huda Sultan – Biography". IMDb. נבדק ב-9 באוקטובר 2020. {{cite web}}: (עזרה)
הלן מלס

הלן מלס (באנגלית: Helen Meles;‏ נולדה ב-11 בספטמבר 1980) היא שחקנית וזמרת אריתראית. הוציאה כמה אלבומים והופיעה בסרטים אריתראיים רבים. למלס יש שתי אחיות, אסתר וסנאית, ואח גדול בשם מיקאל. מיקאל היה, כמוה, זמר ולוחם בארגון החזית העממית לשחרור אריתריאה. בשנת 1982, הוא כמעט מת מפצעיו שקיבל בזמן הלחימה, אך הצילו את חייו בבית החולים. בשנת 2007, מלס התחתנה עם נגן הסקסופון האריתראי אייזק אספו באסמרה, בירת אריתריאה. בשנתיים לאחר מכן לזוג נולדו שני בנים. היא עברה בחייה להתבסס במערב לונדון והופיעה בפסטיבלים בממלכה המאוחדת כנציגה של אריתריאה. מלס החלה מוקדם את הקריירה המוזיקלית שלה כאשר הצטרפה בגיל 8 ללהקת הפרחים האדומות המבוססת בקסלה שבסודאן. קבוצה זו הוקמה על ידי סניף החינוך המקומי של החזית העממית לשחרור אריתריאה. היא הופיעה עם הלהקה ברחבי סודאן כסולנית הראשית. בשנת 1965, בגיל 13, היא הצטרפה לחזית העממית לשחרור אריתריאה ולמדה בבית ספר המהפכני של הארגון. היא ידועה בכך שעשתה שינוי ממיליטנטית של הארגון לזמרת ידועה. בשנת 2011, מלס הופיעה, יחד עם להקתה, בג'ובה, בירת דרום סודאן. בשיריה, מלס עזרה לתמוך ולשבח את איסאייס אפוורקי, נשיא אריתריאה, אך הוא התאכזב כאשר היא הופיעה בעיר מקלה, בירת מחוז תיגראי באתיופיה, וכתוצאה מכך אסר עליה להופיע. Vol. 1 - Kuhulay Segen (1997) Vol. 2 - 'Ti Gezana (1998) (Remix of Tebereh Tesfahuney Oldies) Mamina (Remix of Amleset Abay Oldies) feat. Amleset Abay Vol. 3 - Remix Of Kuhulay Segen (2000) Vol. 4. - Res'ani (2003) Vol. 5 - Halewat (2006) Vol. 6 - Baal Sham (2013) Abey keydu silimatki (1990) Eza adey (1998) Warsay (1998) Shabai /AKA/ Aba Selie (1999) Debdabieu (1999) Mesilka we (2000) Sham (2000) Betey (2001) Gagyeka (2002) Nacfa (2003) Nibat fikri (2003) Likie (2003) Nisa tinber (2003) Kewhi lubu (2004) Manta Fikri (2004) Ertrawit ade (2004) Halime Ember (2005) Fir Fir (2006) Nihnan nisikin (2006) Abaka Ember (2006) Tsetser (2008) Menesey (2010) Rahsi (2011) Dibab (2012) Fikri Hamime (2013) Seare (2014) Tsigabey (2016) Adi Sewra (2017) Tezareb (2017) Yiakleni (2018) Meaza (2019) Fikrin Kunatn (1997) Debdabieu (1999) Mesilka'we (2000) Rahel (2002) Manta Fikri (2004) Tuwyo Netsela (2006) Menyu Tehatati (2007) הלן מלס, סרטונים בערוץ היוטיוב הלן מלס, באתר MusicBrainz (באנגלית) "Helen Meles Biography". Tesfa News. 3 בדצמבר 2010. {{cite web}}: (עזרה) "Eritrea - Helen Meles Biography". Madote. 3 בפברואר 2010. אורכב מ-המקור ב-27 במרץ 2014. {{cite web}}: (עזרה) Einashe, Ismail (19 באוגוסט 2015). "A history of Eritrean music, from revolutionary funk to viral pop". The Guardian. {{cite news}}: (עזרה) "No easy walk to freedom". BBC. 2 בדצמבר 1998. נבדק ב-9 באוקטובר 2020. {{cite web}}: (עזרה) "Eritrea - Turning swords into ploughshares?". BBC. 10 בינואר 2002. נבדק ב-9 באוקטובר 2020. {{cite web}}: (עזרה) "Who is Miss Helen Meles?". Asmarino. 4 באוקטובר 2004. אורכב מ-המקור ב-5 בנובמבר 2004. {{cite web}}: (עזרה) "Superstar Helen Meles Travels to South Sudan". Madote. 4 בפברואר 2011. {{cite web}}: (עזרה) Zere, Abraham T. (19 בדצמבר 2018). "Eritrea's "state of uncertainty": Senior government sources reveal…nothing". African Arguments. {{cite web}}: (עזרה)
Acta Eruditorum

Acta Eruditorum (בלטינית: מעשי המלומדים) היה כתב עת מדעי בגרמנית שיצא לאור בשנים 1682–1782. Acta Eruditorum נוסד בשנת 1682 בלייפציג בידי אוטו מנקה (Otto Mencke), שהיה עורכו הראשון. כתב העת זכה לתמיכתו הכספית של דוכס סקסוניה ולעידודו של גוטפריד וילהלם לייבניץ, שפרסם בו 13 מאמרים בארבע שנותיו הראשונות. כתב העת נערך לפי הדגם של כתב העת הצרפתי Journal des savants וכתב העת האיטלקי Giornale de'letterati. כתב העת יצא לאור כירחון שנכתב כולו בלטינית, וכלל קטעים מספרים חדשים, סקירות, מאמרים והערות. המאמרים עסקו בשלל נושאים: מדעי הטבע, מתמטיקה, תאולוגיה, היסטוריה, גאוגרפיה ופילוסופיה. עם הכותבים, בנוסף ללייבניץ, נמנו יאקוב ברנולי, יוהאן ברנולי, המפרי דיטון, לאונרד אוילר, פייר-סימון לפלס וז'רום לאלנד, כריסטיאן וולף ועוד. לאחק מותו של אוטו מנקה בשנת 1707 נערך כתב העת בידי בנו, יוהאן בורקהארדט מנקה, שמת ב-1732. בעקבות זאת שינה כתב העת את שמו ל-Nova Acta Eruditorum. משנת 1756 ערך אותו קרל אנדראס בל. כתב העת תפס מקום מרכזי בעימות לייבניץ-ניוטון על זכות הראשונים ביצירת החשבון האינפיניטסימלי. העימות החל במאמר שפרסם לייבניץ בגיליון מאי 1687 של כתב העת. המתמטיקאי ניקולא פאטיו דה דיליה (Nicolas Fatio de Duillier), שנפגע מכך שלייבניץ לא כלל אותו ברשימת המתמטיקאים ההבולטים של אירופה, הודיע שניוטון קדם ללייבניץ ביצירת החשבון האינפיניטסימלי, ושלייבניץ הסתמך, כנראה, על עבודתו של ניוטון. Acta Eruditorum הפך לנושא דברם של לייבניץ ותומכיו (בהם האחים ברנולי, שפרסמו בו את תוצאות מחקריהם בתחום זה, למשל בעיית הברכיסטוכרון), כשם שכתב העת האנגלי Philosophical Transactions of the Royal Society שימש את ניוטון ותומכיו. A.H. Laeven, The "Acta Eruditorum" under the Editorship of Otto Mencke. The History of an International Learned Journal between 1682 and 1707, trans. L. Richards, Amsterdam: APA-Holland University Press, 1990. מדיה וקבצים בנושא Acta Eruditorum בוויקישיתוף (Nova) Acta Eruditorum: תוכן העניינים, 1682–1776 (בגרמנית) Acta Eruditorum, Euler Archive
מיטשל הוג

מיטשל הוג (באנגלית: Mitchell Hoog; נולד ב-20 במרץ 1999) הוא שחקן קולנוע וטלוויזיה אמריקאי, שנודע בשל תפקידו בסרט "ללכת. לרכוב. רודאו.", ובסדרות "רוזוול, ניו מקסיקו" ו-"הצלצול הגואל". מיטשל הוג גדל בפורט קולינס, קליפורניה. הוג היה אחד מאלופי הסקי בקליפורניה. הוא התחרה במקביל ללימודיו בתיכון. מיטשל הוג, ברשת החברתית אינסטגרם מיטשל הוג, במסד הנתונים הקולנועיים IMDb (באנגלית) מסד IMDb